**ՀԻՄՆԱՎՈՐՈՒՄ**

**2023 ԹՎԱԿԱՆԻ ՀԱՄԱՐ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԵՐԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ՏԱՐԵԿԱՆ ՎՃԱՐՆԵՐԻ ՉԱՓԸ ՍԱՀՄԱՆԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

2023 թվականի համար Աբովյան համայնքի սեփականություն հանդիսացող հողերի կառուցապատման իրավունքի տրամադրման տարեկան վճարների չափը սահմանելու մասին ավագանու որոշման նախագիծը մշակվել է «Տեղական ինքնակառավարման մասին»  օրենքի  18-րդ  հոդվածի  1-ին  մասի  21-րդ կետի և Հայաստանի Հանրապետության հողային օրենսգրքի 48.1-րդ  հոդվածի  8-րդ  մասի հիման վրա։   
Առաջակվում է սահմանել 2023 թվականի համար Աբովյան համայնքի սեփականություն հանդիսացող հողերի կառուցապատման իրավունքի տրամադրման տարեկան վճարներ՝ հաշվի առնելով կառույցի նպատակային նշանակությունը և տեսակը՝ ժամանակավոր կառույցների համար (կրպակներ, տաղավարներ, տրանսպորտի կայանատեղեր և այլն), հիմնական կառույցների համար (հասարակական սնունդ, առևտուր, կենցաղ-սպասարկում, դրամափոխանակում, բանկեր և նմանատիպ այլ գործունեության օբյեկտներ), շահույթ չհետապնդող կազմակերպությունների, արտադրություն իրականացնող կազմակերպությունների, ինչպես նաև ավտոտնակների համար: Կառուցապատման իրավունքի վճարի չափը սահմանելիս հաշվի է առնվել նաև այն հանգամանքը, որ Աբովյան համայնքը գտնվում է տարածագնահատման 7-րդ և 8-րդ գոտիներում: Առաջարկվում է սահմանել նախորդ տարիներին կիրառված դրույքաչափը։ Քանի որ Աբովյան համայնքը բազմաբնակավայր է առաջարկվում է դրույքաչափը կիրառել բոլոր բնակավայրերի համար:  
Ստորև ներկայացվում է կառուցապատման իրավունքի տրամադրման տարեկան վճարի առաջարկվող չափերը՝

|  |  |  |  |  |
| --- | --- | --- | --- | --- |
| հ/հ | Տեսակը | | 1 քառակուսի մետրի համար կառուցապատման իրավունքի վճարի չափը ըստ գոտիների  /հազար դրամ/ | |
| VII | VIII |
| 1. | Ժամանակավոր կառույցներ (կրպակներ, տաղավարներ, տրանսպորտի կայանատեղեր և այլն) տեղադրելու համար | |  |  |
| 1.1 | Մինչև 20 քառակուսի մետրի համար` անկախ գործունեության բնույթից | | 3.5 | 2.1 |
| 1.2 | 21 և ավելի ք.մ` 20 քառակուսի մետրից ավել յուրաքանչյուր քառակուսի մետրի համար` անկախ գործունեության բնույթից | | 0.3 | 0.2 |
| 2. | Հիմնական կառույցների (հասարակական սնունդ, առևտուր, կենցաղ-սպասարկում, դրամափոխանակում, բանկեր և նմանատիպ այլ գործունեության օբյեկտներ) համար | |  |  |
| 2.1 | Մինչև 20 քառակուսի մետրի համար | | 2.0 | 1.5 |
| 2.2 | 21-100 ք. մ.` 20 քառակուսի մետրից ավել յուրաքանչյուր քառակուսի մետրի համար | | 1.0 | 0.6 |
| 2.3 | 101-200 ք. մ.` 100 քառակուսի մետրից ավել յուրաքանչյուր քառակուսի մետրի համար | | 0.7 | 0.3 |
| 2.4 | 201 և ավել ք. մ.` 200 քառակուսի մետրից ավել յուրաքանչյուր քառակուսի մետրի համար | | 0.2 | 0.12 |
| 3. | | Շահույթ չհետապնդող կազմակերպությունների համար | 0.5 | 0.3 |
| 4. | | Արտադրություն իրականացնող կազմակերպությունների համար | 0.1 | 0.06 |
| 5. | | Ավտոտնակների համար | 0.400 | 0.400 |

«Տեղական ինքնակառավարման մասին» օրենքի 86-րդ  հոդվածի համաձայն` համայնքի բյուջեի ձևավորման աղբյուր են հանդիսանում նաև համայնքի սեփականություն համարվող հողերի կառուցապատման իրավունքի դիմաց գանձվող վճարները: Նշված դրույթը ամրագրված է նաև «Հայաստանի Հանրապետության բյուջետային համակարգի մասին» օրենքի 28.1-րդ հոդվածում: Հետևաբար համայնքի սեփականություն հանդիսացող հողերի կառուցապատման իրավունքի տրամադրման տարեկան վճարների չափը սահմանելու մասին ավագանու որոշման նախագծի ընդունումն ուղղված է համայնքի բյուջեի եկամուտների ապահովմանը:   
Համայնքի սեփականություն հանդիսացող հողերի կառուցապատման իրավունքի տրամադրման տարեկան վճարների չափը սահմանելու մասին ավագանու որոշման նախագծի նորմատիվ բնույթը պայմանավորված է նրանով, որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է կարգավորելու համայնքի սեփականություն հանդիսացող հողերը կառուցապատման իրավունքով տրամադրելու համար ճարների չափերի սահմանման և գանձման հետ կապված հարաբերությունները։

**ՀԱՄԱՅՆՔԻ ՂԵԿԱՎԱՐ Է. ԲԱԲԱՅԱՆ**